«Չափազանց կարեւոր է երիտասարդական ՀԿ-ների եւ ոլորտային պատասխանատու պետական մարմինների համագործակցությունը։ Այն անհրաժեշտ է առավել գործուն դաշտ տեղափոխել, ինչի արդյունքում փոխադարձ կապը կամրապնդվի եւ դրական արդյունքների արձանագրում կլինի։ Այս փուլում կարեւոր է նաեւ երիտասարդներին ներգրավել հասարակության սոցիալ-տնտեսական, մշակութային եւ քաղաքական ընդհանուր կյանքին։ Մենք իսկապես գիտենք, թե ինչպիսի ակտիվ հայ երիտասարդություն ունենք այսօր։ Դա նկատվեց նաեւ ապրիլյան հեղափոխության օրերին։ Այդ մասին անհնար է չխոսելը։ Իսկապես, անգնահատելի դեր ունեցան քաղաքական-քաղաքացիական այդ գործընթացում մեր հայ երիտասարդները»,- իր կարճ ելույթում նշեց ՀՀ սպորտի եւ երիտասարդության հարցերի նախարարի տեղակալ Քրիստինե Ասատրյանը, որից հետո պատասխանեց նաեւ դասընթացի մասնակիցներին հուզող մի շարք հարցերի, այդ թվում նաեւ՝ նախարարության կողմից եռամսյակի ընթացքում տրամադրվող դրամաշնորհների խիստ թիրախային լինելու, երբեմն էլ «ոչ այնքան արդար մրցութային պայմաններում անցնող» ծրագրերի ընտրությանը վերաբերող հարցին։ Փոխնախարարն անդրադարձավ նաեւ երիտասարդական աշխատանքի եւ աշխատողի ճանաչման կարեւորությանը՝ այդ գործում ընդգծելով պետական կառույցի դերը։